Tameṭṭut ma yella tettwaḥqer ɣef Lzzayer xas ad aɣ-newten xas ad aɣ-nesgiğen xas ad aɣ-newten ad aɣ-nergmen maεlic ɣef Lzzayer, ayen yuran ɣef uqerru ad iεeddi, nekk ulac acu iyi-yeḍran. Ma ad d-εeddin lεesker tama n uxxam- iw ad asen-fkeɣ lqeḥwa ad asen-muddeɣ afenğal afenğal, imjuhad ddaw n uxxam-iw deg labri, teɣaden-iyi mesak-it wellah ara yiwen n uεesker-iw yettru yenna-k a nana ala nekk i tesεa yemma imir yesmir-d Ṛebbi acmux n imṭṭawen nniɣ-as maεlic yella Ṛebbi ad ak-nijber ad tuɣaleḍ ɣer yemma-k, ula d nutni ttruḥun-d bessif. Imjuhad ɣur-i i gganen nekk ad qqimeɣ ad ten-εaseɣ nutni ad ṭṭsen, iqejjiren n yimjuhad lesqen deg-sen ttqacir ad asen-kseɣ ttqacir-nni ad asen-xedmeɣ lḥenni i yiḍarren-nsen axater ur tekksen ara irkasen-nsen lḥun kan, mi sliɣ i yikumya usan-d ad asen-inniɣ iyuẓaḍ-nni deg ufrag a cfaεa acḥal i d-mirren nekk qeṣdeɣ-d ɣef lεesker n Fransa, alami d tameddit mi ruḥen lεesker imir i ad rren ɣer Draε Lmizan ɣer Buɣni ɣer Tizi wuzzu ad ffeɣen lmujahdin ad swen lqehwa ad ččen imensi ad ruḥen mask-it di 100 yidsen yella a Ԑli n Iḥddaden d tiqarniyin alami uwḍen ɣer Draε Lmizan nɣan-ten dinna imir cegεen-iyi ɣer Belqasem n Ԑliluc ɣer Draε Lmizan iwakken ad seqsiɣ ɣef lbaruḍ-nni i wwten akken uqbel lfejer n tafrara, alami uwḍeɣ ɣer dinna yenna-iyi-d belli lflan lflan yiwweḍ lεfu Ṛebbi, mi d-uɣaleɣ ɣer uxxam iwiɣ-d aksum i lmujahdin fkiɣ-asen aman, ṣṣabun ṣeṭṭlen nekk qqimeɣ a truɣ nan-d xas kan ur ttru ma yella nruḥ ad akem-awi yid-neɣ.